
1285.  Odlok o proračunu Občine Ig za leto 2003, stran 3786.
Na podlagi 29. člena zakona o lokalni samoupravi (Uradni list RS, št. 72/93 in dopolnitve), 29. člena zakona o javnih financah (Uradni list RS, št. 79/99, 124/00, 79/01 in 30/02) in statuta Občine Ig (Uradni list RS, št. 2/00, 68/01, 3/03) je Občinski svet občine Ig na seji dne 19. 3. 2003 sprejel

O D L O K
    o proračunu Občine Ig za leto 2003

1. SPLOŠNA DOLOČBA

1. člen

S tem odlokom se za proračun Občine Ig za leto 2003 (v nadaljnjem besedilu: proračun) določajo višina proračuna, postopki izvrševanja proračuna ter obseg zadolževanja in poroštev občine in javnega sektorja na ravni občine.

2. VIŠINA PRORAČUNA

2. člen

Splošni del proračuna na ravni podskupin kontov se določa v naslednjih zneskih:

 Proračun Občine Ig 

Splošni del občinskega proračuna-odhodki in posebni del, so priloga temu odloku.

3. POSTOPKI IZVRŠEVANJA PRORAČUNA

3. člen

Namenski prihodki proračuna so poleg prihodkov, določenih v prvem stavku prvega odstavka 43. člena ZJF tudi prihodki od požarne takse po 59. členu zakona o varstvu pred požarom (Uradni list RS, št. 71/93, 87/01).

4. člen

Na predlog predlagateljev finančnih načrtov neposrednega uporabnika župan odloča o prerazporeditvah pravic porabe med proračunskimi postavkami v okviru posameznega dela proračunske porabe v posebnem delu proračuna.
    Župan s poročilom o izvrševanju proračuna v mesecu avgustu in konec leta z zaključnim računom poroča občinskemu svetu o veljavnem proračunu za leto 2003 in njegovi realizaciji.

5. člen

Neposredni uporabnik lahko v letu 2003 za odhodke za investicije in investicijske transfere razpiše javno naročilo za celotno vrednost projekta, ki je vključen v načrt razvojnih programov za leta 2003-2006, če so za ta namen že načrtovane pravice porabe na ustrezni proračunski postavki proračuna za leto 2003.
    Omejitve iz prvega odstavka tega člena ne veljajo za prevzemanje obveznosti z najemnimi pogodbami.

6. člen

Proračunski sklad občine je račun proračunske rezerve, oblikovan po ZJF. Proračunska rezerva se v letu 2003 oblikuje v višini 12,190.045 tolarjev.

Na predlog pristojnega organa občinske uprave odloča o uporabi sredstev proračunske rezerve za namene iz 49. člena ZJF do višine 500.000 tolarjev župan in o tem s pisnimi poročili obvešča občinski svet.

4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE

7. člen

Če so izpolnjeni pogoji iz 77. člena ZJF, lahko župan dolžniku do višine 25.000 tolarjev odpiše, oziroma delno odpiše plačilo dolga.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

8. člen

Za kritje presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu financiranja in naložb ter odplačilo dolgov v računu financiranja se občina za proračun leta 2003 ne sme zadolžiti.
    Obseg poroštev občine za izpolnitev obveznosti javnih zavodov in javnih podjetij, katerih soustanoviteljica je Občina Ig, v letu 2003 ne sme preseči skupne višine glavnic nič tolarjev.

9. člen

Pravne osebe javnega sektorja na ravni občine (javni zavodi in javna podjetja) se v letu 2003 ne morejo zadolževati.

6. PREHODNI IN KONČNI DOLOČBI

10. člen

V obdobju začasnega financiranja Občine Ig v letu 2004, če bo začasno financiranje potrebno, se uporablja ta odlok in sklep o določitvi začasnega financiranja.

11. člen

Ta odlok začne veljati naslednji dan po objavi v Uradnem listu RS.



Št. 151-01/03-02

Ig, dne 19. marca 2003.

 Župan
    Občine Ig
    Janez Cimperman l. r.

